
Skabelon til samtykkeerklæring

Vejledning til brug af skabelon til samtykke
Dette er en skabelon, der kan bruges i de tilfælde, hvor det er nødvendigt at behandle personoplysninger på borgere eller medarbejdere i Middelfart kommune, og hvor der ikke findes et andet grundlag for den bestemte behandling af personoplysninger.

Skabelonen er opbygget, så den kan bruges på alle former for samtykker til behandling af personoplysninger, lige meget hvilken form for behandling, der er tale om. Skabelonen består af en samtykke-del og en oplysnings-del. Der skal kunne redigeres i de dele af skabelonen, hvor der står, at der skal indsættes informationer. Det er vigtigt, at alle udfyldningsfelter bliver udfyldt, og at der tages grundigt stilling til den tekst, der indsættes. Kun hvor der står, at det er valgfrit at udfylde feltet, kan hjælpeteksten slettes uden at være udfyldt. Den resterende tekst, der ikke er hjælpetekst, må ikke fjernes, da indholdet af dette er et krav i henhold til databeskyttelsesforordningen.

Når du udfylder skabelonen så husk, at en ting er at det er rigtigt, en anden ting er at gøre det rigtige. Dvs. at du godt kan have udfyldt skabelonen rigtigt ved at have skrevet et minimum af oplysninger, men hvis du mener, at det rigtige vil være at supplere med andre eller flere informationer om behandlingen, så er det en god idé at gøre det. Overvej eventuelt også, hvilke informationer, du gerne vil blive glad for at få, hvis det var dine personoplysninger, der blev behandlet.

Skabelonen er opbygget med farvekoder, der skal forstås på følgende måde:

Ufarvet tekst (sort tekst) skal ikke ændres. Det er forordningsbestemt indhold, der skal være med i en samtykkeerklæring som betingelse for, at samtykket er gyldigt.

Tekst i gule felter skal ALTID udfyldes. De gule felter kan undtagelsesvist slettes, hvis de er en del af grønne felter, der ikke medtages.

Tekst i grønne felter er VALGFRIE felter, som kan tilpasses den konkrete behandling af personoplysninger. Dette kan være som hjælp til den, der afgiver samtykket, eller som afklaring eller uddybning.

Blå Kursiv tekst (som denne) er INFORMATIONSTEKST med forklaringer til de forskellige steder i skabelonen.

Når skabelonen er udfyldt, skal de gule og grønne felter være væk, og den blå kursiv-tekst være slettet.

Samtykkeerklæring til (indsæt formål, eksempel ”opbevaring og visning af billeder af børn”)


Samtykkeerklæringen vedrører (indsæt detaljeret formål, eksempel ”opbevaring og visning af billeder af børn i forbindelse med nyhedsbreve”) Formålet med en behandling er den grund, der gives for at personoplysninger må behandles. Det er vigtigt at have tænkt grundigt over, hvad formålet med behandlingen er. Behandlingen skal være til et specifikt formål, så det skal laves så præcist som muligt. Dog må det ikke være afgrænset så meget, så nogle dele af behandlingen blive udelukket. Derfor er det vigtigt at tænke over, hvad personoplysningerne skal behandles til, og hvad de i den forbindelse potentielt kan blive behandlet til og vurdere, om samtykket skal være mere generelt eller mere specifikt. Hvis formålet er mere specifikt, og behandles oplysningerne bagefter til andre formål end det, der allerede er oplyst, vil den efterfølgende behandling være ulovlig. Er det alligevel nødvendigt at behandle personoplysningerne til det ”nye” formål, er det et forordningskrav, at den, der har givet samtykket, bliver informeret om det ”nye” formål og den behandling, der fremadrettet ønskes. Den, der har givet samtykket, skal acceptere det ”nye” formål.

(Indsæt uddybning hvis nødvendigt – eksempel: ”Mere præcist kan dette fx være offentliggørelse på institutionens hjemmeside, nyhedsbrev, eller andet eksternt målrettet informativt materiale, intern uddannelse af personalet samt kvalificering af personalets viden om børnene samt opbevaring med henblik på senere udlevering til børnene”). Kan der gives flere oplysninger om behandlingen, som kan hjælpe den, der giver samtykket, til at forstå, hvad oplysningerne bruges til, skrives oplysningerne ind her. Dette kan også være særlige etiske regler, personoplysningerne behandles efter.

I denne sammenhæng ønsker (indsæt brugeren af oplysningerne, fx skole, dagtilbud mv)
Er der kun en bestemt, der skal behandle personoplysninger, angives brugeren så præcist som muligt. Er det fx en skole, der skal behandle oplysningerne, skrives navnet på skolen. Er der mulighed for, at samtykket skal bruges flere steder, angives brugeren mere generelt. Er der fx tale om sagsbehandling på tværs af flere forvaltninger, skrives de enkelte forvaltninger eller Middelfart Kommune som helhed at have mulighed for at anvende personoplysninger i form af (indsæt hvilke data, der opbevares, eksempel: billeder, video, dokumenter mv.)

Du kan vælge en af 2 nedenstående formuleringer:

Gives samtykket fra en myndig, der selv kan give samtykke, vælges formulering 1.

Formulering 1:
Ved din underskrift accepterer du, at (indsæt brugeren af oplysningerne) må behandle dine personoplysninger i den udstrækning, som er beskrevet ovenfor.

Gives samtykket fra en forældre/værge/fuldmagtsindehaver til behandling af oplysninger om et barn/person under værgemål/ikke-myndig vælges formulering 2.

Formulering 2:
Ved din underskrift accepterer du som (indsæt forældremyndighedsindehaver(e)/værge(r)/fuldmagtsindehaver), at (indsæt brugeren af oplysningerne) må behandle oplysninger om (barnet/person under værgemål/ikke-myndige) i den udstrækning, som er beskrevet ovenfor.




	
Navn
Barnet/person under 
værgemål/ikke-myndig


	



Du kan altid trække samtykket tilbage. Det kan du gøre ved at henvende dig til 
(indsæt brugeren af oplysningerne) og bede om at få dit samtykke trukket tilbage. Det kan gøres både mundtligt og skriftligt.

At samtykket trækkes tilbage berører ikke lovligheden af den behandling af oplysninger, der er foretaget indtil tilbagetrækningen af samtykket.

	Navn
Forælder/værge/fuldmagts-
indehaver

	

	
Adresse

	

	
Postnummer

	

	
By

	

	
Dato for underskrift

	

	
Underskrift

	































[image: byvåben]

Oplysninger om behandling af dine oplysninger

Lovgrundlag for behandlingen
Personoplysninger behandles efter databeskyttelsesforordningen (forordning 2016/679 om beskyttelse af fysiske personer i forbindelse med behandling af personoplysninger) og national lovgivning på området.

Hjemlen for at behandle personoplysningerne er samtykke, jf. databeskyttelsesforordningens artikel 6, stk. 1, litra a.

Ansvarlig
Oplysningerne indsamles af Middelfart Kommune, som er dataansvarlig. Middelfart Kommune er derfor ansvarlig for indsamling, opbevaring og beskyttelse af oplysningerne. Middelfart Kommune har følgende kontaktoplysninger:

Middelfart Kommune
Nytorv 9
5500 Middelfart
CVR-nr.: 29189684
Telefon: 8888 5500 (hovednummer)
Mail: middelfart@middelfart.dk

Middelfart Kommunes databeskyttelsesrådgiver har følgende kontaktoplysninger: DPO@middelfart.dk

Formålet med behandlingen
Oplysningerne indsamles alene til det formål, der oplyses i samtykket. Oplysningerne anvendes ikke til andet end det formål, der er oplyst.

Behandlingens varighed
(Indsæt varigheden af oplysningerne, eksempel: ”Oplysningerne vil blive slettet efter 5 år” eller ”Oplysningerne behandles i den tidsperiode, barnet er tilknyttet institutionen”. Er det ikke muligt at angive et præcist tidsrum, skal kriterierne for, hvor længe oplysningerne behandles, angives, fx ”Oplysningerne vil blive slettet, så snart der ikke længere er et behov for dem. Hvor længe der er behov for at opbevare oplysningerne vurderes hovedsageligt ud fra, om barnet har en interesse i senere at få oplysningerne udleveret, om oplysningerne har tjent deres formål, slutdatoen for barnets tilknytning til institutionen, samt hvor længe oplysningerne anvendes arbejdsmæssigt i institutionen”.)

Dine rettigheder
Du kan til enhver tid benytte dig af de rettigheder, der følger af databeskyttelsesforordningen, herunder bl.a. ret til indsigt. Rettighederne udøves ved at kontakte Middelfart Kommune eller databeskyttelsesrådgiveren.

Har du skiftet mening?
Du kan altid trække dit samtykke tilbage. Det kan du gøre ved at henvende dig til (brugeren af oplysningerne) og bede om at få dit samtykke trukket tilbage. Det kan gøres både skriftligt og mundtligt.

At samtykket trækkes tilbage berører ikke lovligheden af den behandling af oplysninger, der er foretaget, indtil tilbagetrækningen af samtykket.

Vil du klage?
Eventuelle klager kan indsendes til Datatilsynet. Du kan finde mere information på Datatilsynets hjemmeside på www.datatilsynet.dk

